Tramp Putin bilan qachon uchrashishini aytdi

Qo‘shma Shtatlar yetakchisi Donald Trampning ma'lum qilishicha, Rossiya prezidenti Vladimir Putin bilan «tegishli paytda» uchrashuv o‘tkazadi. Bu haqda TASS xabar qilmoqda.
Trampning so‘zlariga ko‘ra, unda Putin bilan «juda yaxshi munosabatlar» mavjud.
Shuningdek, uning qo‘shimcha qilishicha, Kerch bo‘g‘ozidagi hodisa tufayli Putin bilan uchrashuvni bekor qilgan.
Eslatib o‘tamiz, avvalroq Rossiya G20’dagi uchrashuv bekor qilingani tufayli javob zarbasi berishi aytilgandi.
Washington Examiner’ning rossiyalik ekspertlar fikriga tayangan holda yozishicha, Rossiya prezidenti Vladimir Putin AQSh prezidenti Donald Tramp bilan Argentinadagi G20 sammiti doirasida ikki tomonlama uchrashuv bekor qilingach, javob zarbasi berishi mumkin.